Vitabalans

Vitabalans Oy on suomalainen lääkeyritys, joka kehittää, valmistaa ja markkinoi resepti- ja itsehoitolääkkeitä, ravintolisiä, lääkinnällisiä laitteita sekä eläinten täydennysrehuja ja hoitotuotteita.                         Vitabalans-konsernin liikevaihto tilikaudella

2019-2020 oli 34,6 miljoonaa euroa.

2020-2021 oli 36,0 miljoonaa euroa. 

2021-2022 oli 39,3 miljoonaa euroa.

Vitabalans Oy:n toiminta on kasvanut kannattavasti koko 2000-luvun. Kasvua edelliseen kauteen (2021) verrattuna oli yli 9 prosenttia. Viennin osuus on tällä hetkellä noin puolet tuotannosta ja sen odotetaan kasvavan voimakkaasti tulevaisuudessa. Päämarkkina Suomi kehittyy myös positiivisesti. Yritys keskittyy voimakkaasti kasvuun brändivetoisella strategiallaan. 

Yritys laajenee Eurooppaan kovaa vauhtia ja toimiikin jo yhteensä 13 Euroopan maassa. Jokaisessa maassa on oma maakohtainen myyntiorganisaatio kattaakseen tärkeimmät jälleenmyyntikanavat. Vitabalans Oy aloitti ulkomaanviennin vuonna 1995. Yrityksellä on tytäryhtiöt Virossa, Latviassa, Liettuassa, Puolassa, Tsekin tasavallassa, Slovakiassa, Unkarissa, Sloveniassa, Ruotsissa, Tanskassa, Norjassa ja Saksassa. 

Vitabalansin tuotteilla on kotimainen Avainlippu -tunnus. Kaikki tuotantolaitokset ja pääkonttori sijaitsevat Hämeenlinnassa. Tuotteita myydään apteekeissa, luontaistuotekaupoissa, päivittäistavarakaupoissa ja erikoisliikkeissä.

Vitabalans investoi merkittävästi kasvuun ja rakentaa Hämeenlinnaan noin 20 miljoonan euron tehdaslaajennusta. Tehdaslaajennuksen on tarkoitus valmistua 2024 alkuvuodesta. Uusien tilojen myötä lääketehtaan tilat lähes nelinkertaistuvat nykyisestä.  Vitabalans on tulevaisuudessa entistä merkittävämpi työllistäjä Hämeenlinnassa, sillä toiminnan kasvaessa tarvitaan jatkuvasti uutta henkilökuntaa.

Lääkeliiketoiminta 
Vitabalans panostaa merkittävästi omaan tuotekehitykseen ja tuotantoon. Vitabalans valmistaa geneerisiä lääkevalmisteita tuodakseen kilpailua markkinoille. Strategiansa mukaisesti valmisteet ovat laadukkaita, kotimaisia, edullisia ja toimitusvarmoja. Tunnettuja lääkevalmisteita ovat esimerkiksi Ibumax ja Paramax. Tuoteportfolioon kuuluu lisäksi useita geneerisiä reseptilääkevalmisteita . Vitabalansilla on yli 450 myyntilupaa lääkevalmisteille Euroopassa.

Brändit 
Vitabalansin tunnetuimpia brändeja ovat Ibumax, Paramax, Lacto Seven -maitohappobakteerituoteperhe ja Magnex -magnesiumvalmisteet.

Henkilökunta 
Vitabalans työllistää Suomessa merkittävän määrän eri alojen osaajia niin varastonhallinnasta, lääketurvallisuudesta myyntiin ja markkinointiin. Kotimaan myyntiorganisaatio koostuu 7 apteekkiedustajasta, 4 päivittäistavarakaupan edustajasta. sekä eläintuotevastaavasta. Lisäksi myyntiorganisaatiossa toimii brändivastaavia (Brand Manager), myyntipäällikkö (päivittäistavara) ja avainasiakaspäällikkö (apteekit).  Tällä hetkellä Vitabalans työllistää 170 henkilöä Hämeenlinnassa (2022). Konsernin palveluksessa on kaikkiaan noin 240 henkilöä.

Yrityksen toimitusjohtajana toimii Mervi Salmela.  Hallituksen puheenjohtajana perustaja, apteekkari Jorma Taipale.

Lähteet 

Suomalaiset lääkealan yritykset